<classify> Ni kipigo kizito kwa sasa Tanzanite inahitaji angalau ushindi wa kuanzia mabao 5-0 wakati timu hizo zitakaporudiana nchini Zambia baadaye.Rais wa Shirikisho la Soka Tanzania TFF, Jamal Malinzi ni miongoni mwa watu walioshuhudia kipigo hicho cha kusikitisha kutoka kwa wenzao wa Zambia The She-Polopolo.Tanzanites inayofundishwa na mzalendo, Rogasian Kaijage ilizidiwa karibu kila idara na hadi kipindi cha kwanza kinamalizika, walikuwa tayari walishapigwa 3-0.Mabao ya Shepolopolo yaliwekwa kimiani na Memory Phiri dakika ya nne, Irene Lungu katika dakika ya 20 na Barbara Banda dakika ya 33.Kipindi cha pili, Zambia iliingia uwanjani kwa nguvu na kupata bao la nne huku The Tanzanite wakionekana kuimarika kidogo baada ya kupata maelekezo kutoka kwa benchi la ufundi wakati wa mapumziko.Wageni Zambia waliandika bao la nne dakika tano tangu kuanza kwa kipindi cha pili lililofungwa kwa penalti na Marry Wilombe. Mwamuzi Refa Batouli Ibrahim wa Sudan alitoa penalti hiyo baada ya Anastazia Anthony kumfanyia madhambi mshambuliaji wa Zambia, Memory Phiri.Kikosi cha Tanzania; Najjiat Abbas, Zuwena Aziz, Happiness Hezron, Maimuna Hamisi, Anastazia Anthony, Donisia Daniel, Hamisa Athumani, Neema Paulo, Asha Shaaban Hamza Janet Cloudy dk 40, Shelider Boniphace na Stumai Abdallah.Zambia; Hezel Natasha Nali, Mary WilombeOsala Kaelo dk 75, Margaret Belemu, Martha Tembo, Mlika Limwanya, Lwendo Chisamu, Esther Mukwasa, Irene Lungu, Grace Chanda, Barbara Banda na Memory PhiriAgnes Musesa dk 83.  <topic>: michezo 